title: 2005/948/EY: Neuvoston päätös, tehty  20 päivänä joulukuuta 2005 , Euroopan yhteisön ja Valko-Venäjän tasavallan tekstiilituotteiden kauppaa koskevan sopimuksen muuttamisesta kirjeenvaihtona tehdyn sopimuksen allekirjoittamisesta ja väliaikaisesta soveltamisesta

text:
               28.12.2005

               FI

               Euroopan unionin virallinen lehti

               L 345/21

         NEUVOSTON PÄÄTÖS,
   tehty 20 päivänä joulukuuta 2005,
   Euroopan yhteisön ja Valko-Venäjän tasavallan tekstiilituotteiden kauppaa koskevan sopimuksen muuttamisesta kirjeenvaihtona tehdyn sopimuksen allekirjoittamisesta ja väliaikaisesta soveltamisesta
   (2005/948/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Komissio on neuvotellut yhteisön puolesta kahdenvälisen sopimuksen yhteisön ja Valko-Venäjän tasavallan tekstiilituotteiden kauppaa koskevan kahdenvälisen sopimuksen ja sen pöytäkirjojen voimassaolon jatkamisesta yhdellä vuodella siten, että määrällisiin rajoituksiin tehdään useita tarkistuksia.

               (2)

               Sopimus olisi allekirjoitettava yhteisön puolesta sillä edellytyksellä, että se tehdään mahdollisesti myöhemmin.

               (3)

               Tätä kahdenvälistä sopimusta olisi sovellettava väliaikaisesti 1 päivästä tammikuuta 2006 edellyttäen, että Valko-Venäjän tasavalta soveltaa sitä vastavuoroisesti väliaikaisesti, kunnes sopimuksen tekemistä varten tarvittavat menettelyt on saatettu päätökseen,

         ON PÄÄTTÄNYT SEURAAVAA:
   1 artikla
   Neuvoston puheenjohtaja oikeutetaan nimeämään henkilöt, joilla on valtuudet allekirjoittaa yhteisön puolesta kirjeenvaihtona tehty sopimus Euroopan yhteisön ja Valko-Venäjän tekstiilituotteiden kauppaa koskevan sopimuksen muuttamisesta, jäljempänä ’sopimus’, sillä edellytyksellä, että sopimus tehdään myöhemmin.
   2 artikla
   Sopimusta sovelletaan väliaikaisesti, kunnes se on virallisesti tehty ja edellyttäen, että Valko-Venäjän tasavalta soveltaa sitä vastavuoroisesti väliaikaisesti 1 päivästä tammikuuta 2006 alkaen.
   Sopimuksen teksti on tämän päätöksen liitteenä.
   3 artikla
   1.   Jos Valko-Venäjä laiminlyö sopimuksen 2.4 kohdan mukaisten velvoitteidensa täyttämisen, vuoden 2006 kiintiötä alennetaan vuonna 2005 sovelletulle tasolle.
   2.   Päätös 1 kohdan täytäntöönpanosta tehdään tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1) 17 artiklassa tarkoitettuja menettelyjä noudattaen.
   4 artikla
   Tämä päätös julkaistaan Euroopan unionin virallisessa lehdessä.
   Se tulee voimaan sitä päivää seuraavana päivänä, jona se julkaistaan.

      Tehty Brysselissä 20 päivänä joulukuuta 2005.

            Neuvoston puolesta

            Puheenjohtaja

         M. BECKETT

      (1)  EYVL L 275, 8.11.1993, s. 1. Asetus sellaisena kuin se on viimeksi muutettuna asetuksella (EY) N:o 1478/2005 (EUVL L 236, 13.9.2005, s. 3). 17 artiklassa tarkoitettuja menettelyjä noudattaen.
    ---documentbreak---

               28.12.2005

               FI

               Euroopan unionin virallinen lehti

               L 345/23

         EUROOPAN YHTEISÖN JA VALKO-VENÄJÄN TASAVALLAN KIRJEENVAIHTONA TEHTY SOPIMUS
   Euroopan yhteisön ja Valko-Venäjän tasavallan tekstiilituotteiden kauppaa koskevan sopimuksen muuttamisesta
   Arvoisa Herra,
   1.   Minulla on kunnia viitata 1 päivänä huhtikuuta 1993 parafoituun Euroopan yhteisön ja Valko-Venäjän tasavallan tekstiilituotteiden kauppaa koskevaan sopimukseen, sellaisena kuin se on viimeksi muutettuna ja jatkettuna 29 päivänä marraskuuta 2004 parafoidulla kirjeenvaihtona tehdyllä sopimuksella, jäljempänä ’sopimus’.
   2.   Koska sopimuksen voimassaolo päättyy 31 päivänä joulukuuta 2005, Euroopan yhteisö ja Valko-Venäjän tasavalta sopivat sopimuksen 19 artiklan 1 kohdan mukaisesti sen voimassaoloajan jatkamisesta yhdellä vuodella seuraavin tarkistuksin ja edellytyksin:

               2.1

               Korvataan sopimuksen 19 artiklan 1 kohdan toinen ja kolmas virke seuraavasti:
               ”Sitä sovelletaan 31 päivään joulukuuta 2006.”

               2.2

               Korvataan liite II, jossa luetellaan Valko-Venäjän tasavallasta Euroopan yhteisöön suuntautuvaa vientiä koskevat määrälliset rajoitukset, tämän kirjeen lisäyksellä 1.

               2.3

               Pöytäkirjassa C oleva liite, jossa esitetään Valko-Venäjän tasavallasta siellä suoritetun ulkoisen jalostuksen jälkeen Euroopan yhteisöön vietäviä tuotteita koskevat määrälliset rajoitukset, korvataan 1 päivän tammikuuta 2006 ja 31 päivän joulukuuta 2006 välisenä ajanjaksona tämän kirjeen lisäyksellä 2.

               2.4

               Euroopan yhteisöstä peräisin olevien tekstiili- ja vaatetustuotteiden tuonnissa Valko-Venäjälle sovelletaan vuonna 2006 tulleja, jotka eivät saa ylittää Euroopan yhteisön ja Valko-Venäjän tasavallan kirjeenvaihtona tehdyn, 11 päivänä marraskuuta 1999 parafoidun sopimuksen lisäyksessä 4 vahvistettuja vuoden 2003 tulleja.
               Jos näitä tulleja ei sovelleta, Euroopan yhteisöllä on oikeus ottaa uudelleen käyttöön sopimuksen voimassaolon jäljellä olevaksi ajaksi suhteellisuusperustetta noudattaen vuonna 2005 sovellettavia määrällisiä rajoituksia sellaisina kuin ne eritellään 29 päivänä marraskuuta 2004 parafoidussa kirjeenvaihdossa.

         3.   Jos Valko-Venäjän tasavallasta tulee Maailman kauppajärjestön (WTO) jäsen ennen sopimuksen voimassaolon päättymistä, sovelletaan WTO:n sopimuksia ja sääntöjä siitä päivästä, kun Valko-Venäjä liittyy Maailman kauppajärjestöön.
   4.   Olisin kiitollinen, jos voisitte vahvistaa hallituksenne hyväksyvän edellä esitetyn. Jos hallituksenne hyväksyy edellä esitetyn, tämä kirjeenvaihtona tehty sopimus tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen tätä varten tarvittavien oikeudellisten menettelyjen päätökseen saattamisesta. Siihen saakka sopimusta sovelletaan väliaikaisesti 1 päivästä tammikuuta 2006 vastavuoroisuusperiaatetta noudattaen.
   Vastaanottakaa, Arvoisa Herra, korkeimman kunnioitukseni vakuutus.

         Euroopan unionin neuvoston puolesta

      Liite I

            ”LIITE II

                        Valko-Venäjä

                        Luokka

                        Yksikkö

                        Kiintiö 1 päivästä tammikuuta 2006 alkaen

                        Ryhmä IA

                        1

                        tonnia

                        1 585

                        2

                        tonnia

                        6 000

                        3

                        tonnia

                        242

                        Ryhmä IB

                        4

                        T kappaletta

                        1 672

                        5

                        T kappaletta

                        1 105

                        6

                        T kappaletta

                        1 550

                        7

                        T kappaletta

                        1 252

                        8

                        T kappaletta

                        1 160

                        Ryhmä IIA

                        9

                        tonnia

                        363

                        20

                        tonnia

                        329

                        22

                        tonnia

                        524

                        23

                        tonnia

                        255

                        39

                        tonnia

                        241

                        Ryhmä IIB

                        12

                        T paria

                        5 959

                        13

                        T kappaletta

                        2 651

                        15

                        T kappaletta

                        1 569

                        16

                        T kappaletta

                        186

                        21

                        T kappaletta

                        930

                        24

                        T kappaletta

                        844

                        26/27

                        T kappaletta

                        1 117

                        29

                        T kappaletta

                        468

                        73

                        T kappaletta

                        329

                        83

                        tonnia

                        184

                        Ryhmä IIIA

                        33

                        tonnia

                        387

                        36

                        tonnia

                        1 309

                        37

                        tonnia

                        463

                        50

                        tonnia

                        207

                        Ryhmä IIIB

                        67

                        tonnia

                        356

                        74

                        T kappaletta

                        377

                        90

                        tonnia

                        208

                        Ryhmä IV

                        115

                        tonnia

                        95

                        117

                        tonnia

                        2 100

                        118

                        tonnia

                        471

                        T kappaletta: tuhatta kappaletta.”

      Liite II

            ”PÖYTÄKIRJAN C LIITE

                        Luokka

                        Yksikkö

                        1.1.2006 alkaen

                        4

                        1 000 kpl

                        5 055

                        5

                        1 000 kpl

                        7 047

                        6

                        1 000 kpl

                        9 398

                        7

                        1 000 kpl

                        7 054

                        8

                        1 000 kpl

                        2 402

                        12

                        1 000 kpl

                        4 749

                        13

                        1 000 kpl

                        744

                        15

                        1 000 kpl

                        4 120

                        16

                        1 000 kpl

                        839

                        21

                        1 000 kpl

                        2 741

                        24

                        1 000 kpl

                        706

                        26/27

                        1 000 kpl

                        3 434

                        29

                        1 000 kpl

                        1 392

                        73

                        1 000 kpl

                        5 337

                        83

                        tonnia

                        709

                        74

                        1 000 kpl

                        931”

   Arvoisa Herra,
   Minulla on kunnia ilmoittaa saaneeni … päivätyn seuraavansisältöisen kirjeenne:

      1.   Minulla on kunnia viitata 1 päivänä huhtikuuta 1993 parafoituun Euroopan yhteisön ja Valko-Venäjän tasavallan tekstiilituotteiden kauppaa koskevaan sopimukseen, sellaisena kuin se on viimeksi muutettuna ja jatkettuna 29 päivänä marraskuuta 2004 parafoidulla kirjeenvaihtona tehdyllä sopimuksella, jäljempänä ’sopimus’.
      2.   Koska sopimuksen voimassaolo päättyy 31 päivänä joulukuuta 2005, Euroopan yhteisö ja Valko-Venäjän tasavalta sopivat sopimuksen 19 artiklan 1 kohdan mukaisesti sen voimassaoloajan jatkamisesta yhdellä vuodella seuraavin tarkistuksin ja edellytyksin:

                  2.1

                  Korvataan sopimuksen 19 artiklan 1 kohdan toinen ja kolmas virke seuraavasti:
                  ’Sitä sovelletaan 31 päivään joulukuuta 2006.’

                  2.2

                  Korvataan liite II, jossa luetellaan Valko-Venäjän tasavallasta Euroopan yhteisöön suuntautuvaa vientiä koskevat määrälliset rajoitukset, tämän kirjeen lisäyksellä 1.

                  2.3

                  Pöytäkirjassa C oleva liite, jossa esitetään Valko-Venäjän tasavallasta siellä suoritetun ulkoisen jalostuksen jälkeen Euroopan yhteisöön vietäviä tuotteita koskevat määrälliset rajoitukset, korvataan 1 päivän tammikuuta 2006 ja 31 päivän joulukuuta 2006 välisenä ajanjaksona tämän kirjeen lisäyksellä 2.

                  2.4

                  Euroopan yhteisöstä peräisin olevien tekstiili- ja vaatetustuotteiden tuonnissa Valko-Venäjälle sovelletaan vuonna 2006 tulleja, jotka eivät saa ylittää Euroopan yhteisön ja Valko-Venäjän tasavallan kirjeenvaihtona tehdyn, 11 päivänä marraskuuta 1999 parafoidun sopimuksen lisäyksessä 4 vahvistettuja vuoden 2003 tulleja.
                  Jos näitä tulleja ei sovelleta, Euroopan yhteisöllä on oikeus ottaa uudelleen käyttöön sopimuksen voimassaolon jäljellä olevaksi ajaksi suhteellisuusperustetta noudattaen vuonna 2005 sovellettavia määrällisiä rajoituksia sellaisina kuin ne eritellään 29 päivänä marraskuuta 2004 parafoidussa kirjeenvaihdossa.

            3.   Jos Valko-Venäjän tasavallasta tulee Maailman kauppajärjestön (WTO) jäsen ennen sopimuksen voimassaolon päättymistä, sovelletaan WTO:n sopimuksia ja sääntöjä siitä päivästä, kun Valko-Venäjä liittyy Maailman kauppajärjestöön.
      4.   Olisin kiitollinen, jos voisitte vahvistaa hallituksenne hyväksyvän edellä esitetyn. Jos hallituksenne hyväksyy edellä esitetyn, tämä kirjeenvaihtona tehty sopimus tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen tätä varten tarvittavien oikeudellisten menettelyjen päätökseen saattamisesta. Siihen saakka sopimusta sovelletaan väliaikaisesti 1 päivästä tammikuuta 2006 vastavuoroisuusperiaatetta noudattaen.”

   Minulla on kunnia vahvistaa, että hallitukseni hyväksyy kirjeenne sisällön.
   Vastaanottakaa, Arvoisa Herra, korkeimman kunnioitukseni vakuutus.

         Valko-Venäjän tasavallan hallituksen puolesta


title: 2006/908/EY,Euratom: Neuvoston päätös, tehty 4 päivänä joulukuuta 2006 , Euroopan jälleenrakennus- ja kehityspankille Tšernobylin reaktorisuojarahastoon suoritettavasta Euroopan yhteisön kolmannen rahoitusosuuden ensimmäisestä erästä

text:
               9.12.2006

               FI

               Euroopan unionin virallinen lehti

               L 346/28

      NEUVOSTON PÄÄTÖS,
   tehty 4 päivänä joulukuuta 2006,
   Euroopan jälleenrakennus- ja kehityspankille Tšernobylin reaktorisuojarahastoon suoritettavasta Euroopan yhteisön kolmannen rahoitusosuuden ensimmäisestä erästä
   (2006/908/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 308 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 203 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Yhteisö, jonka selkeänä politiikkana on tukea Ukrainaa sen pyrkiessä korjaamaan 26 päivänä huhtikuuta 1986 Tšernobylin ydinvoimalassa tapahtuneen ydinonnettomuuden seurauksia, on jo maksanut Euroopan jälleenrakennus- ja kehityspankkiin, jäljempänä ”EBRD”, perustettuun Tšernobylin reaktorisuojarahastoon 90,5 miljoonaa euroa vuosina 1999–2000 päätöksen 98/381/EY, Euratom (2) mukaisesti sekä 100 miljoonaa euroa vuosina 2001–2005 päätöksen 2001/824/EY, Euratom (3) mukaisesti.

               (2)

               EBRD vahvisti reaktorisuojarahaston hallinnoijana rahoittajien kokoukselle, että rahoituksessa oli noin 250 miljoonan euron vaje ja että kohdentamattomia varoja ei ollut riittävästi, jotta uudesta turvallisesta reaktorisuojasta voitaisiin tehdä sopimus. Rahoittajilta tarvittiin uusia sitoumuksia vuonna 2005, jotta hanke ei viivästyisi enempää.

               (3)

               Entiset G7-maat ja yhteisö, jotka ovat eniten rahoittaneet Tšernobylin reaktorisuojarahastoa, sopivat periaatteesta, jonka mukaan rahastoon maksetaan lisärahoitusosuuksia rahoittajien historiallisen taakanjaon mukaisesti.

               (4)

               Avun toimittamisesta Itä-Euroopan ja Keski-Aasian kumppanivaltioille 29 päivänä joulukuuta 1999 annettu neuvoston asetus (EY, Euratom) N:o 99/2000 (4) käsittää eräänä ydinturvallisuusalan ensisijaisena tavoitteena asiaankuuluvien Euroopan unionin tukemien kansainvälisten aloitteiden edistämisen, kuten G7-maiden ja Euroopan unionin aloite Tšernobylin ydinvoimalan sulkemiseksi.

               (5)

               Euroopan parlamentille ja neuvostolle 6 päivänä syyskuuta 2000 annetussa komission tiedonannossa ehdotetaan, että vuodesta 2001 lähtien uusille itsenäisille valtioille sekä Keski- ja Itä-Euroopan maille ydinturvallisuuden alalla myönnettävä taloudellinen tuki varten olisi otettava samasta avun myöntämistä uusille itsenäisille maille ydinturvallisuuden alalla koskevasta budjettikohdasta.

               (6)

               Tšernobylin reaktorisuojarahaston varoista myönnettäviin avustuksiin sovelletaan EBRD:n hankintasääntöjä siten, että hankinnat olisi periaatteessa rajoitettava niihin tavaroihin ja palveluihin, jotka on tuotettu rahoittajien kotimaissa tai niissä maissa, joissa EBRD toimii, tai jotka on toimitettu näistä maista. Nämä säännöt eivät ole täysin samat kuin ne, joita sovelletaan Tacis-ohjelmasta suoraan rahoitettaviin toimiin, joita ei sen vuoksi voi soveltaa tämän päätöksen kohteena olevaan rahoitusosuuteen.

               (7)

               On kuitenkin asianmukaista varmistaa, että EBRD:n Tšernobylin reaktorisuojarahaston sääntöjen mukaisissa hankintamenettelyissä ei syrjitä mitään jäsenvaltiota riippumatta siitä, ovatko ne tehneet erillisen rahoitussopimuksen EBRD:n kanssa.

               (8)

               On myös asianmukaista, että hankintajärjestelyt sellaisten kolmansien maiden kanssa, jotka eivät ole Tacis-kumppanimaita, hyväksytään tapauskohtaisesti, jos se on Tšernobylin uuden suojan toteuttamissuunnitelmaa koskevien hankkeiden edun mukaista.

               (9)

               Perustamissopimuksissa ei ole muita määräyksiä tämän päätöksen tekemiseksi tarvittavasta toimivallasta kuin Euroopan yhteisön perustamissopimuksen 308 artikla ja Euroopan atomienergiayhteisön perustamissopimuksen 203 artikla,

         ON PÄÄTTÄNYT SEURAAVAA:
   1 Artikla
   Yhteisö myöntää vuonna 2006 Euroopan jälleenrakennus- ja kehityspankille, jäljempänä ”EBRD”, Tšernobylin reaktorisuojarahastoa varten 14,4 miljoonaa euroa.
   Budjettivallan käyttäjä myöntää määrärahat rahoitusnäkymien rajoissa. Myönnetty määrä suoritetaan käytettävissä olevista vuosittaisista talousarviomäärärahoista.
   2 Artikla
   1.   Komissio hallinnoi Tšernobylin reaktorisuojarahastoa varten annettavaa rahoitusta Euroopan yhteisöjen (5) yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 mukaisesti ottaen erityisesti huomioon moitteettoman ja tehokkaan varainhoidon periaatteet.
   Komissio toimittaa asianomaiselle budjettivallan käyttäjälle ja tilintarkastustuomioistuimelle kaikki asiaa koskevat tiedot ja toimittaa niille kaikki niiden mahdollisesti haluamat lisätiedot Tšernobylin reaktorisuojarahaston toiminnasta siltä osin kuin se liittyy yhteisön rahoitusosuuteen.
   2.   Komissio varmistaa, että Tšernobylin reaktiosuojarahaston varoista maksettaviin avustuksiin liittyvissä hankintamenettelyissä ei syrjitä mitään jäsenvaltiota.
   Komissio voi tapauskohtaisesti hyväksyä hankintajärjestelyjä sellaisten kolmansien maiden kanssa, jotka eivät ole Tacis-kumppanimaita, jos se on Tšernobylin uuden suojan toteuttamissuunnitelmaa koskevien hankkeiden edun mukaista.
   3 Artikla
   Tšernobylin reaktorisuojarahaston sääntöjen II artiklan 2.02 kohdan mukaan yhteisön rahoitusosuuden myöntämisestä tehdään virallinen rahoitussopimus komission ja EBRD:n välillä.
   4 Artikla
   Komissio antaa vuosittain Euroopan parlamentille ja neuvostolle kertomuksen Tšernobylin reaktorisuojarahaston toteuttamisen edistymisestä.

      Tehty Brysselissä 4 päivänä joulukuuta 2006.

            Neuvoston puolesta

            Puheenjohtaja

         L. LUHTANEN

      (1)  Lausunto annettu 14. marraskuuta 2006 (ei vielä julkaistu virallisessa lehdessä).

      (2)  EYVL L 171, 17.6.1998, s. 31.

      (3)  EYVL L 308, 27.11.2001, s. 25.

      (4)  EYVL L 12, 18.1.2000, s. 1. Asetus sellaisena kuin se on muutettuna asetuksella (EY) N:o 2112/2005 (EUVL L 344, 27.12.2005, s. 23).

      (5)  EUVL L 248, 16.9.2002, s. 1.


title: 2007/547/EY: Neuvoston päätös, tehty 5 päivänä kesäkuuta 2007 , Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan allekirjoittamisesta ja väliaikaisesta soveltamisesta

text:
               3.8.2007

               FI

               Euroopan unionin virallinen lehti

               L 202/25

         NEUVOSTON PÄÄTÖS,
   tehty 5 päivänä kesäkuuta 2007,
   Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan allekirjoittamisesta ja väliaikaisesta soveltamisesta
   (2007/547/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 44 artiklan 2 kohdan, 47 artiklan 2 kohdan viimeisen virkkeen, 55 artiklan, 57 artiklan 2 kohdan, 71 artiklan, 80 artiklan 2 kohdan sekä 93, 94, 133 ja 181 a artiklan yhdessä sen 300 artiklan 2 kohdan ensimmäisen alakohdan toisen virkkeen kanssa,
   ottaa huomioon Bulgarian tasavallan ja Romanian liittymissopimuksen ja erityisesti sen 4 artiklan 3 kohdan,
   ottaa huomioon Bulgarian ja Romanian liittymisasiakirjan ja erityisesti sen 6 artiklan 2 kohdan,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti komission 23 päivänä lokakuuta 2006 neuvottelemaan yhteisön ja sen jäsenvaltioiden puolesta Armenian tasavallan kanssa Euroopan yhteisöjen ja niiden jäsenvaltioiden sekä Armenian tasavallan väliseen kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan.

               (2)

               Pöytäkirja olisi allekirjoitettava Euroopan yhteisön ja sen jäsenvaltioiden puolesta sillä varauksella, että se tehdään lopullisesti myöhemmin.

               (3)

               Siihen asti, kun pöytäkirjan virallisen tekemisen edellyttämät menettelyt on saatu päätökseen, sitä olisi sovellettava väliaikaisesti 1 päivästä tammikuuta 2007,

         ON PÄÄTTÄNYT SEURAAVAA:
   1 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa Euroopan yhteisön ja sen jäsenvaltioiden puolesta Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävä pöytäkirja sillä varauksella, että pöytäkirja tehdään lopullisesti myöhemmin.
   Pöytäkirjan teksti on liitetty tähän päätökseen (1).
   2 artikla
   Pöytäkirjaa sovelletaan sen voimaan tuloon saakka väliaikaisesti 1 päivästä tammikuuta 2007.

      Tehty Luxemburgissa 5 päivänä kesäkuuta 2007.

            Neuvoston puolesta

            Puheenjohtaja

         P. STEINBRÜCK

      (1)  Ks. tämän virallisen lehden sivu 26.
    ---documentbreak---

               3.8.2007

               FI

               Euroopan unionin virallinen lehti

               L 202/26

         Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksen
   PÖYTÄKIRJA
   Bulgarian tasavallan ja Romanian Euroopan unioniin liittymisen huomioon ottamiseksi
   BELGIAN KUNINGASKUNTA,
   BULGARIAN TASAVALTA,
   TŠEKIN TASAVALTA,
   TANSKAN KUNINGASKUNTA,
   SAKSAN LIITTOTASAVALTA,
   VIRON TASAVALTA,
   HELLEENIEN TASAVALTA,
   ESPANJAN KUNINGASKUNTA,
   RANSKAN TASAVALTA,
   IRLANTI,
   ITALIAN TASAVALTA,
   KYPROKSEN TASAVALTA,
   LATVIAN TASAVALTA,
   LIETTUAN TASAVALTA,
   LUXEMBURGIN SUURHERTTUAKUNTA,
   UNKARIN TASAVALTA,
   MALTAN TASAVALTA,
   ALANKOMAIDEN KUNINGASKUNTA,
   ITÄVALLAN TASAVALTA,
   PUOLAN TASAVALTA,
   PORTUGALIN TASAVALTA,
   ROMANIA,
   SLOVENIAN TASAVALTA,
   SLOVAKIAN TASAVALTA,
   SUOMEN TASAVALTA,
   RUOTSIN KUNINGASKUNTA,
   ISON-BRITANNIAN JA POHJOIS-IRLANNIN YHDISTYNYT KUNINGASKUNTA,
   jäljempänä ’jäsenvaltiot’, joita edustaa Euroopan unionin neuvosto, ja
   EUROOPAN YHTEISÖ JA EUROOPAN ATOMIENERGIAYHTEISÖ,
   jäljempänä ’yhteisöt’, joita edustavat Euroopan unionin neuvosto ja Euroopan komissio,
   sekä
   ARMENIAN TASAVALTA,
   tässä pöytäkirjassa jäljempänä ’osapuolet’’, jotka
   OTTAVAT HUOMIOON Belgian kuningaskunnan, Tšekin tasavallan, Tanskan kuningaskunnan, Saksan liittotasavallan, Viron tasavallan, Helleenien tasavallan, Espanjan kuningaskunnan, Ranskan tasavallan, Irlannin, Italian tasavallan, Kyproksen tasavallan, Latvian tasavallan, Liettuan tasavallan, Luxemburgin suurherttuakunnan, Unkarin tasavallan, Maltan tasavallan, Alankomaiden kuningaskunnan, Itävallan tasavallan, Puolan tasavallan, Portugalin tasavallan, Slovenian tasavallan, Slovakian tasavallan, Suomen tasavallan, Ruotsin kuningaskunnan, Ison-Britannian ja Pohjois-Irlannin yhdistyneen kuningaskunnan (Euroopan unionin jäsenvaltiot) ja Bulgarian tasavallan ja Romanian välillä Bulgarian tasavallan ja Romanian liittymisestä Euroopan unioniin tehdyn, Luxemburgissa 25 päivänä huhtikuuta 2005 allekirjoitetun ja 1 päivästä tammikuuta 2007 sovelletun sopimuksen määräykset,
   KATSOVAT, että kahden uuden jäsenvaltion liityttyä Euroopan unioniin Armenian tasavallan ja Euroopan unionin väliset suhteet ovat uudessa tilanteessa, mikä merkitsee Armenian tasavallan ja Euroopan unionin väliselle yhteistyölle sekä uusia mahdollisuuksia että haasteita,
   OTTAVAT HUOMIOON osapuolten halun varmistaa kumppanuus- ja yhteistyösopimuksen tavoitteiden ja periaatteiden saavuttaminen ja niiden mukaisesti toimiminen,
   OVAT SOPINEET SEURAAVAA:
   1 artikla
   Bulgarian tasavalta ja Romania ovat 22 päivänä huhtikuuta 1996 Brysselissä allekirjoitetun ja 1 päivänä heinäkuuta 1999 voimaan tulleen Euroopan yhteisöjen ja niiden jäsenvaltioiden sekä Armenian tasavallan välisen kumppanuuden perustamisesta tehdyn kumppanuus- ja yhteistyösopimuksen, jäljempänä ’sopimus’, osapuolia, ja kumpikin niistä hyväksyy ja ottaa muiden yhteisön jäsenvaltioiden tavoin huomioon sopimuksen sekä sopimuksen kanssa samanaikaisesti allekirjoitettuun päätösasiakirjaan liitettyjen yhteisten julistusten, kirjeenvaihdon ja Armenian tasavallan julistuksen tekstin sekä 19 päivänä toukokuuta 2004 tehdyn ja 1 päivänä maaliskuuta 2005 voimaan tulleen sopimuksen pöytäkirjan.
   2 artikla
   Tämä pöytäkirja on erottamaton osa sopimusta.
   3 artikla
   1.   Yhteisöt, Euroopan unionin neuvosto jäsenvaltioiden puolesta ja Armenian tasavalta hyväksyvät tämän pöytäkirjan omien menettelyjensä mukaisesti.
   2.   Osapuolet ilmoittavat toisilleen edellisessä kohdassa tarkoitettujen menettelyjen saattamisesta päätökseen. Hyväksymisasiakirjat talletetaan Euroopan unionin neuvoston pääsihteeristöön.
   4 artikla
   1.   Tämä pöytäkirja tulee voimaan viimeisen hyväksymisasiakirjan talletuspäivää seuraavan kuukauden ensimmäisenä päivänä.
   2.   Pöytäkirjaa sovelletaan sen voimaantuloon asti väliaikaisesti 1 päivästä tammikuuta 2007.
   5 artikla
   1.   Sopimuksen, päätösasiakirjan ja kaikkien sen liitteenä olevien asiakirjojen sekä sopimuksen 19 päivänä toukokuuta 2004 tehdyn pöytäkirjan tekstit on laadittu bulgarian ja romanian kielillä.
   2.   Ne ovat tämän pöytäkirjan liitteinä, ja ne ovat yhtä todistusvoimaisia kuin sopimuksen, päätösasiakirjan ja sen liitteenä olevien asiakirjojen sekä sopimuksen 19 päivänä toukokuuta 2004 tehdyn pöytäkirjan muilla kielillä laaditut tekstit.
   6 artikla
   Tämä pöytäkirja laaditaan kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja armenian kielellä, ja jokainen teksti on yhtä todistusvoimainen.

      Съставено в Брюксел на двадесет и седми юни две хиляди и седма година.
      Hecho en Bruselas, el veintisiete de junio de dos mil siete.
      V Bruselu dne dvacátého sedmého června dva tisíce sedm.
      Udfærdiget i Bruxelles, den syvogtyvende juni to tusind og syv.
      Geschehen zu Brüssel am siebenundzwanzigsten Juni zweitausendsieben.
      Kahe tuhande seitsmenda aasta juunikuu kahekümne seitsmendal päeval Brüsselis
      Έγινε στις Βρυξέλλες, στις είκοσι επτά Iουνίου δύο χιλιάδες επτά.
      Done at Brussels on the twenty-seventh day of June in the year two thousand and seven.
      Fait à Bruxelles, le vingt-sept juin deux mille sept.
      Fatto a Bruxelles, addì ventisette giugno duemilasette.
      Briselē, divi tūkstoši septītā gada divdesmit septītajā jūnijā
      Priimta du tūkstančiai septintųjų metų birželio dvidešimt septintą dieną Briuselyje.
      Kelt Brüsszelben, a kettőezer-hetedik év június havának huszonhetedik napján.
      Magħmul fi Brussell, is-sebgħa u għoxrin ta' Lulju, elfejn u sebgħa
      Gedaan te Brussel, de zevenentwintigste juni tweeduizend zeven.
      Sporządzono w Brukseli dnia dwudziestego siódmego czerwca roku dwa tysiące siódmego.
      Feito em Bruxelas, em vinte e sete de Junho de dois mil e sete.
      Încheiat la Bruxelles la douăzeci și șapte iunie, anul două mii șapte.
      V Bruseli dvadsiateho siedmeho júna dvetisícsedem
      V Bruslju, sedemindvajsetega junija leta dva tisoč sedem.
      Tehty Brysselissä kahdentenakymmenentenäseitsemäntenä päivänä kesäkuuta vuonna kaksituhattaseitsemän.
      Som skedde i Bryssel den tjugosjunde juni tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa Ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Република Армения
         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica d'Armenia
         Armēnijas Republikas vārdā
         Armenijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Pentru Republica Armenia
         Za Arménsku republiku
         Za Republiko Armenijo
         Armenian tasavallan puolesta
         På Republiken Armeniens vägnar


title: 2006/34/EY,Euratom: Neuvoston päätös, tehty  23 päivänä tammikuuta 2006 , neuvoston työjärjestyksen muuttamisesta

text:
               26.1.2006

               FI

               Euroopan unionin virallinen lehti

               L 22/32

      NEUVOSTON PÄÄTÖS,

   tehty 23 päivänä tammikuuta 2006,
   neuvoston työjärjestyksen muuttamisesta
   (2006/34/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 207 artiklan 3 kohdan ensimmäisen alakohdan,
   ottaa huomioon Euroopan atomienergiayhteisön perustamissopimuksen ja erityisesti sen 121 artiklan 3 kohdan,
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 41 artiklan 1 kohdan,
   ottaa huomioon neuvoston työjärjestyksen (1) liitteen II a 2 artiklan 2 kohdan,
   sekä katsoo seuraavaa:

               (1)

               Neuvoston työjärjestyksen (jäljempänä ’työjärjestys’) 11 artiklan 5 kohdassa määrätään, että kun neuvosto tekee päätöksen, joka edellyttää määräenemmistöä, ja jos joku neuvoston jäsen sitä pyytää, tarkistetaan työjärjestyksen liitteen II a 1 artiklassa olevien väestölukujen mukaisesti laskemalla, että tämän enemmistön muodostavat jäsenvaltiot edustavat vähintään 62:ta prosenttia unionin koko väestöstä.

               (2)

               Äänten painotusta neuvostossa koskevien määräysten soveltamisen yksityiskohtaisia sääntöjä koskevassa työjärjestyksen liitteen II a 2 artiklan 2 kohdassa määrätään, että neuvosto mukauttaa sanotun liitteen 1 artiklassa olevat luvut joka vuosi ensimmäisestä päivästä tammikuuta alkaen niiden tietojen mukaisesti, jotka Euroopan yhteisöjen tilastotoimistolla oli käytössään edellisen vuoden syyskuun 30 päivänä.

               (3)

               Tästä syystä olisi mukautettava työjärjestys vastaavasti,

         PÄÄTTÄÄ SEURAAVAA:
   1 artikla
   Korvataan työjärjestyksen liitteen II a 1 artikla seuraavalla tekstillä:

      ”1 artikla
      Kunkin jäsenvaltion väkiluku Euroopan yhteisön perustamissopimuksen 205 artiklan 4 kohdan, Euroopan atomienergiayhteisön perustamissopimuksen 118 artiklan 4 kohdan ja Euroopan unionista tehdyn sopimuksen 23 artiklan 3 kohdan kolmannen alakohdan ja 34 artiklan 3 kohdan soveltamiseksi 1 päivän tammikuuta ja 31 päivän joulukuuta 2006 välisenä aikana on:

                  Jäsenvaltio

                  Väkiluku
                  (× 1 000)

                  Saksa

                  82 500,8

                  Ranska

                  62 370,8

                  Yhdistynyt kuningaskunta

                  60 063,2

                  Italia

                  58 462,4

                  Espanja

                  43 038,0

                  Puola

                  38 173,8

                  Alankomaat

                  16 305,5

                  Kreikka

                  11 073,0

                  Portugali

                  10 529,3

                  Belgia

                  10 445,9

                  Tšekin tasavalta

                  10 220,6

                  Unkari

                  10 097,5

                  Ruotsi

                  9 011,4

                  Itävalta

                  8 206,5

                  Tanska

                  5 411,4

                  Slovakia

                  5 384,8

                  Suomi

                  5 236,6

                  Irlanti

                  4 109,2

                  Liettua

                  3 425,3

                  Latvia

                  2 306,4

                  Slovenia

                  1 997,6

                  Viro

                  1 347,0

                  Kypros

                  749,2

                  Luxemburg

                  455,0

                  Malta

                  402,7

                  Yhteensä

                  461 324,0

                  Raja-arvo (62 %)

                  286 020,9”

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2006.

      Tehty Brysselissä 23 päivänä tammikuuta 2006.

            Neuvoston puolesta

            Puheenjohtaja

         J. PRÖLL

      (1)  Neuvoston päätös 2004/338/EY, Euratom, tehty 22 päivänä maaliskuuta 2004, neuvoston työjärjestyksen vahvistamisesta (EUVL L 106, 15.4.2004, s. 22). Päätös sellaisena kuin se on muutettuna päätöksellä 2004/701/EY, Euratom (EUVL L 319, 20.10.2004, s. 15).